"Siis ma pööran Iisraeli rahva saatust.
Nad ehitavad uuesti mahajäetud linnad ja elavad neis.
Nad istutavad viinamägesid ja joovad nende veini.
Nad rajavad rohuaedu ja söövad nende vilja.
Ma istutan nad oma maale
ja enam ei kitkuta neid ära nende maalt."
ELUMUUTVAD UUENDUSED IISRAELIST
Mark Twain reisis 1867. a. Iisraelis,
mida tollal tunti Palestiina nime all.
Ta kirjeldas riiki järgmiselt:
"See on viljaka mullaga kõle maa,
mis on mattunud umbrohu alla.
Vaikne ja kurb kõrb.
Puid või põõsaid olid vaevu näha.
Palestiina istub kotis ja tuhas, lohutamatult sünge."
Täna ei tunneks Mark Twain seda riiki enam ära.
Kaljudest, soodest ja kõrbest
on iisraellased loonud aedu, viinamägesid ja farme,
kasutades selleks kõige innovaatilisemaid tehnikaid
kogu maailmas.
Iisraeli elanikud olid väga energilised ja innukad.
Nad olid nagu üks pere, kes kogesid kuuluvustunnet.
Öeldakse, et tänapäeva Iisrael sündis kibutsis.
Nii on ka enam kui loomulik,
et suur osa iisraellaste leiutisi sündis samuti seal.
Kibuts on mitmel erimoel Iisraeli nurgakivi.
Inimesed igatsesid ühist ja võrdset kogukonda.
Kibutside kaudu kaitsti väga efektiivselt oma maad
ja noored tutvusid ka põllumajandusega.
Juudid ei tohtinud paljudes riikides omada ega harida maad.
Juudid ei saanud olla põllupidajad,
nii et kui selle põlvkonna jaoks avanes võimalus ühiselt maad harida,
oli see imeline!
Enne Iisraeli riigi sündi
tulid tuhanded juudid sinna ühisfarmidesse elama.
Kuid kui nad jõudsid tõotatud maale, ei voolanud sellest piima ja mett.
Rannikualad olid soised,
Galilea ja Juudea mäed on kivised.
Riigi lõunaosa aga oli peamiselt kõrb.
Iisraellased lahkusid oma kodumaalt 2000 aastat tagasi
ja kogu piirkond jäi hooletusse.
Kuid me tahame säilitada ja taasasustada selle Püha Maa.
Esimesed juudi asunikud seisid silmitsi mitmete raskustega.
Maapind oli halb ja seal olid röövlid.
Kuid veel suurem vaenlane ähvardas Iisraeli veel enne selle sündi.
20. sajandi alguses oli Iisrael malaaria sääskede kodumaa.
Nad vallutasid ranniku madalikud ja Jordani oru.
Araablased müüsid juutidele vaid seda elamiskõlbmatut maad.
1920. aastal esines kolmandikul Palestiina juutidel malaaria.
Nii polnud juutidel muud võimalust,
kui hakata kuivatama soid ja mürgitama sääski.
Niisutuskanalite veevool suunati sääskede sünni peatamiseks ümber.
Ettevõtmine oli nii edukas,
et Rahvasteliidu komisjon tuli asjaga tutvuma.
20 aastat pärast iseseisvumist oli Iisrael ametlikult malaariavaba.
Pärast malaariaohu vaibumist tahtsid juudid kõrbe õitsema panna.
Rannaäärsed rabad vahetati välja tsitrusviljapuu aedade vastu.
Kunagisest Jordaania oru malaariakeskusest
sai aga riigi leivakorv.
Negevi kõrb õitseb
tänu värskelt istutatud metsadele ja viinamarjaistandustele.
Aravast aga, mis oli kord Iisraeli kõige kuivem piirkond,
sai igati viljakas köögiviljakasvatuse piirkond.
Kõik see juhtus Iisraeli riigi esimese 20 aasta jooksul,
mil nende elatustase sisuliselt kahekordistus.
Täna aitavad nad oma kogemuste kaudu teisi riike.
1970'ndatel aretasid nad haigusi tõrjuva kirsstomati sordi,
mis püsib ka kauem värske.
Nad töötasid välja ka kartulisordi,
mida saab kasvatada kuumas kliimas ja kasta soolase veega.
Neid köögivilju kasvatatakse nüüd kuivades riikides
nagu Jordaania, Egiptus ja Maroko.
Iisraeli teadlased leiutasid, kuidas saada suuremat saaki
ja kuidas seda paremini säilitada.
Grain Pro kookonid säilitavad teravilja värskena,
kaitstes seda vee, õhu ja putukate eest.
Iisraelis valmistatud kookoneid kasutatakse Aafrikas,
Kaug-Idas ja isegi Pakistanis,
kellel pole diplomaatilisi suhteid Iisraeliga.
Kibutsid ja ühiskond tervikuna hakkasid muutuma,
muutudes kapitalistlikumaks
ja keskendudes rohkem ettevõtlusele ning inimeste enda vastutusele.
Vastutuse võtmisest sai kasu kogu ühiskond.
Kibutsides on sündinud palju põnevaid ettevõtted.
Üks neist kaupleb üle kogu maailma.
10-12 aastat tagasi ei teatud, mis on mahepõllumajandus.
Siin oleme harinud orgaaniliselt üle 40 aasta.
Saksa pagulased rajasid 1934. a. Sede Eliyyahu kibutsi.
Paljud neist olid holokausti üle elanud.
Mahepõllumajanduse suurim probleem oli algselt see,
millega asendada kemikaale?
Kuidas kahjuritest lahti saada?
Nad kasutasid selleks putukaid.
Looduses on kõigel oma loomulik vaenlane.
Kes või mis sööb taimekahjureid?
Nad hakkasid kibusti pommivarjendis putukaid kasvatama.
Eesmärk oli kasvatada kiskjaid, kes söövad taimekahjureid.
Selle tulemusena sündis uus ettevõte BioBee.
Küsisime Iisraeli põllumeestelt, kas nad tahaksid putukaid osta?
Nad ütlesid: Hullud olete või? Meil on neid põllul piisavalt."
Lõpuks leidsid nad endale siiski kliente -
nii Iisraelist ja 32-st teisest riigist.
Californias on 60% maasikatest töödeldud BioBee toodetega.
BioBee mõtles välja ka selle,
kuidas võidelda selle piirkonna kõige hävitavamate putukatega -
puuviljakärbestega.
Steriliseerime selle liigi isaseid.
Kui laseme neil minna, siis järgmist põlvkonda ei sünni.
Sel viisil väheneb nende arvukus aeglaselt ja ilma kemikaalideta.
BioBee leiutas ka, kuidas tolmutada kasvuhoonetaimi.
Hea näide on tomat.
Looduses on tolmutajaks tuul.
Iisraelis on enamik tomateid kasvatatud kasvuhoonetes,
mille kontrollitud tingimustes pole tuult ja loomulikku tolmutamist,
mistõttu pidime leidma muud moodused selleks.
BioBee hakkas mesilasi kasvatama.
Nad koguvad õietolmu toiduks, isegi külma ilmaga.
Neil pole pesas mett, mistõttu nad peavad õietolmu tooma.
Hoiame selle pealt raha kokku,
sest inimeste asemel teevad mesilased selle töö ära,
jätmata ühtki õit vahele.
Tänu mesilaste tolmutamisele kasvas tomatisaak 25%.
Heebrea keeles öeldakse: "Ma rabu ma-a-secha Elohim."
"Kui mitmekesine on Sinu loodu, Jumal."
Igal asjal on looduses oma eesmärk.
Ka need pisikesed olendid teevad nii palju head
meile, põllumeestele, maailmale ja keskkonnale.
Tõeliselt imeline!
Sde Eelija põllumehed ei keskendunud ainult putukatele,
vaid leidsid ka loova viisi, kuidas saada lahti närilistest.
Enne võeti lusikatäis mürki,
mida kallati igasse hiireurgu.
See ei ole keskkonnasõbralik.
Lisaks viisid vihmavesi ja kastmisvesi mürgi mulda.
Leidsime looduslikuks lahenduseks loorkaku.
Loorkakk on suurepärane kiskja.
Kaks kakku võivad püüda aastas keskmiselt 2000-5000 hiirt.
See on suur hulk närilisi.
Kakkudega oli ainult üks probleem...
Nad lendasid ära.
Varem lendasid nad lähedal asuvasse Jordaaniasse.
Seal peetakse neid surma kuulutajateks ja neid tulistati.
Jordaanlased kohtlevad neid väga ebausklikult
ja lasevad nad maha.
Nii kutsusime Jordaania põllumehed endale külla,
et näidata, mida me teeme.
See oli rohkem kui 20 aastat tagasi.
Täna on kogu riigis 2600 pesakasti ja neid tehakse juurde.
Samuti on sellest saanud suurepärane piirkondlik projekt
Jordaania ja Palestiinaga.
See on tohutu edulugu.
Nüüd ei ole enam tuvi see, kes toob Lähis-Idasse rahu,
vaid hoopis loorkakk.
Meid on kutsutud olema rahvastele valguseks.
Kui tahame loodust säästa ja maailma aidata,
ei saa me hoida neid asju endale,
vaid me peame jagama asju, mida oleme õppinud.
Aidates teisi, aitame ka iseennast.
"Ma annan kõrbes vett, et joota oma valitud rahvast." Js 43:20
Üle poole selle riigi maismaast on kõrb.
Meil on tõsine veepuudus.
Mooses juhatas meid Iisraeli,
kus pole naftat, vett ega kõige paremat pinnast.
Pidime lihtsalt endast parima andma.
Tuhandeid aastaid tagasi pidi Mooseses kalju pihta lööma,
et saada kõrbes vett.
Tänapäeval kasutavad iisraellased tehnoloogiat ja loovust.
KINNERETI JÄRV
Iisrael saab joogivett Kinnereti järvest
ja kahest põhjavee kaevust.
Kui vihma sajab vähe, ähvardavad veevarud otsa saada.
1953. a. hakkas Iisrael ehitama maapinnale veesüsteemi,
mis koosneb torudest, kanalitest ja veehoidlatest.
See transpordib vett Kinneretist üle kogu riigi.
Kuna vett polnud, töötasime välja veetehnoloogia.
Üks asi, milles Iisrael oli väga edukas,
oli see, et Iisrael muutis õnnistuseks nö riskitegurid või needused.
Iisraellased on alates Bileamist muutnud needuse alati õnnistuseks.
Veetorud olid hea algus,
aga sellest ei piisanud üha kasvava rahva jaoks.
Nii pöörasid nad oma pilgu läände, Vahemere poole.
VAHEMERI
Vahemeri oli tuhandeid aastaid iidse maailma keskpunkt,
kus kohtusid Euroopa, Aasia ja Aafrika.
Nüüd on see Iisraeli üks tähtsamaid loodusressursse.
Iisrael saab kõige rohkem joogivett järgmise aasta lõpuks,
eemaldades soola Vahemere veest.
Täna toodab Iisrael päevsa 450 miljonit kuupmeetrit joogivett.
Seda tehakse pöördosmoosi abil,
mille abil jõuab joogivesi kraanidesse vähem kui 1,5 tunniga.
Seda iisraellaste poolt väljatöötatud tehnoloogiat
kasutatakse enam kui 40 riigis üle maailma.
Tänu Vahemerele
võib Iisraelil olla peagi midagi, mida kord peeti mõeldamatuks -
vee ülejääk.
Selles riigis pole palju vett.
Siiski on Iisrael muutumas selle aastakümne lõpuks
vee eksportijaks.
Tänastes uudistes avaldati,
kuidas Iisrael suurendab vee eksporti Jordaaniasse,
et täita Süüria pagulaste vee vajadust.
Ajal, mil Iisrael valmistab merest joogivett,
saavad paljud põllumehed oma vee otseselt õhust.
"JUMALA KASTE"
Muistsed iisraellased kogusid igal hommikul kividelt kastet.
Täna kasutab üks Iisraeli ettevõte samaks asjaks plastist aluseid.
Selle taga on firma Tal-Ya, mille nimi tähendab Jumala kastet.
Igal hommikul suunab see alus kaste taimede juurtesse.
Samuti takistab see umbrohu kasvamist taimede vahel
ja vähendab kastmisvee kasutust kuni 50%.
Iisraeli põllumehed on vett alati tõhusalt kasutanud.
Samas märkasid nad peagi,
et ellu jäämiseks tuleb sama vett taaskasutada.
TAASKASUTATUD VESI
Iisrael taaskasutab 80% oma heitveest.
Hispaania on 10%-ga teisel kohal,
nii et me taaskasutame 8 korda rohkem vett,
kui ükski teine riik maailmas.
Iisrael on välja töötanud meetodi,
kuidas puhastatada reovett ultraviolettvalgusega.
Selle puhastatud veega kastetakse põlde.
Köögiviljade pesemiseks peab vesi olema peaaegu joodav.
See on kõrge tasemeni puhastatud.
60% Iisraeli põldude kastmisveest
on ringlusse võetud vesi, mitte looduslik vesi.
Toon näite meie farmidest.
Meil kasvab jojoba, mida kastame ainult ringlusse võetud reoveega.
Seda tehakse kogu Iisraelis.
Iisraelis võib ju olla värske vee puudus,
samas kui Negevi kõrb asub maa-aluse ookeani peal.
See on liiga soolane, et seda juua või soolast puhastada.
Nii leidsid iisraellased teise viisi, kuidas seda kasutada.
AKVAKULTUUR
Loodusega ei saa võidelda, sest see võitleb vastu.
Nii on parem teha koostööd olemasolevate tingimustega.
Joav Dagan on üks paljudest,
kes ei kalasta enam ookeanis, vaid kõrbes.
Nad ehitavad maa-aluse mereveega kalakasvandusi.
See on ideaalne viis merekala kasvamiseks
nagu näiteks meriahven, tilaapia ja barramundi.
See koht töötab kemikaalideta
ja on väga tervislik ning keskkonnasõbralik.
Me teenime sellega head raha ja see on määrav tegur.
Selles Negevi kibutsis taaskasutatakse isegi kalajäätmeid.
Mahutites olevat vett vahetatakse kord nädalas
ja see pumbatakse maa alla kastma lähedal olevat oliivisalu.
Vees olevad kalajäätmed on ideaalne looduslik puude väetis.
Oliivipuud kasvavad kalakasvanduse ümbruses
ja kasvavad ilma kemikaalideta.
Kalajäätmete toitained on piisavad.
Iisrael viis selle idee teistesse vee- ja toidupuudusega riikidesse.
Õpetame Aafrika külasid kasvatama kalu.
Niiluse ahven oli Victoria järvest kadumas.
Iisraellased õpetavad kohalikele, kuidas neid tiikides kasvatada.
Aastate jooksul on Iisrael õppinud vett säästlikumalt kasutama.
Nagu ikka, sai seegi alguse kõrbes.
TILGUTI NIISUTUS
Araval sajab vahel ainult 20 mm vihma aastas.
Kliima on karm.
Kuid tänu tilguti niisutusele toodab Arava Iisraelile köögivilju.
65% Euroopasse eksporditavast köögiviljadest
on pärit Aravast.
Nüüd õitseb isegi kõige kuivem kõrb tilguti niisutamise teel.
Idee on vanem kui Iisraeli riik.
Linna noored, kes siia tulid, tahtsid hakata maad harima.
Kibutsis aga seisid nad silmitsi paljude väljakutsetega.
Pinnas oli kuiv, kõrge soolasus ja veepuudus.
Kibutsi elanikud kaalusid juba mujale kolimist,
kuid siis tuli Ben Gurion, kellel oli nägemus.
Ta ütles: Kolige, kui soovite, aga lõuna poole.
Mitte tagasi põhja poole."
Jäime siia ja jätkasime katsetega.
Siiski oli raske.
Siis saime kokku mehega, kes leiutas tilguti.
Tegu oli insener Simcha Blass'iga.
Ta sai idee tilgutiks ühelt puult, mis oli suurem kui teised.
Seda puud kastis juurte all olev torustiku leke.
See andis talle mõtte,
kuid ta suutis alles pärast plastiku leiutamist
nende eksperimentidega alustada.
Vesi imbus torudest tilkadena.
See on tilguti niisutamine.
Blass kohtus Hatzerimi kibutsi põllumeestega
ja koos asutati ettevõte Netafim.
Netafim tähendab veetilku.
Saagikus paranes 50% ja vee tarbimist vähendati 40%.
Tilganiisutus säästab palju vett.
See annab rikkalikuma saagi keskkonda kahjustamata.
Ettevõtte on pea 50 aastat elanud välja oma motot
"kasvatada vähemaga rohkem".
Seda mitte vaid Iisraelis, aga 110's erinevas riigis
alates Filipiinide suhkruroo põldudelt, kuni teeistandusteni Tansaanias välja.
India on nüüd selles vallas riik number üks.
Saak on hämmastavalt paranenud.
50% põllumeestest sai 25-50% rohkem saaki kui varem.
25% neist said kuni 75% suurema saagi.
Netafimi süsteem töötab täielikult gravitatsioonil
selliste riikide jaoks nagu Peruu, kus põllumeestel pole elektrit.
Taim ei tea,
et tilgasüsteemi taga ei ole 20 000 dollari väärtusega arvutit.
See süsteem töötab suurepäraselt.
Veepuudusest räägitakse palju.
70% kogu maailma veevarudest kasutatakse põllumajanduses.
Kui säästaksime kasvõi 15% põllumajanduses kasutatud veest,
saaksime rohkem kui kahekordistada joogi- ja pesuvett.
Heebrea keeles on ütlus: "Tikkun olam",
mis tähendab maailma parandamist
ja seda tilganiisutus teebki.
Selle poole ma püüdlengi.
"Iisraeli leiutised on üliolulised tehnoloogiaäri tuleviku jaoks." Bill Gates, 2008.
15. aprillil, 2013
plahvatas Bostoni maratoni ajal kaks pommi.
Kolm inimest sai surma ja 264 vigastada.
Uurijad kasutasid järgneva kolme päeva jooksul
kõrgtehnoloogilist süsteemi nimega BriefCam,
et analüüsida minutiteks tihendatud tundidepikkust valvekaamera videot.
Kahtlasi tegevusi saab suurendada.
Nagu näiteks seljakoti maha jätmist.
BriefCami videokokkuvõte
oli olulise tähtsusega pommitajate tuvastamisel.
See tehnoloogia aga on valmistatud Iisraelis.
Tehnoloogia on muutnud kõigi me elu
ja muudab tulevikus üha enam.
Iisraeli on sageli kutsutud kasvavate ettevõtete riigiks.
Kui Jeruusalemm on nö riigi vaimne keskus,
siis Tel Aviv on edukate idufirmade süda.
Veel 100 aastat tagasi
olid selle elava linna asemel vaid liivaluited.
Täna on see linn hääletatud
maailma paremuselt teiseks kõrgtehnoloogia keskuseks
pärast Silicon Valley't.
Iisrael saavutas hiljaaegu neljanda koha
kõige uuenduslikemate riikide seas.
Alates iPhone'ist kuni Playstation'ini -
paljude teie lemmikvidinate ideed on sündinud just siin - Iisraelis.
Klapptelefonid,
nutitelefonide klaviatuurid,
Inteli protsessorid,
võime otse arvutist printida,
mälupulk,
iPadi kiip,
operatsioonisüsteem Amazon Kindle,
Sony Playstation'i kiip
ja X-Box Kinecti 3-D andurit juhtiv kiip.
Ameerika ettevõtted ostavad igal aastal
üha rohkem Iisraeli idufirmasid.
Värskeim näide on näiteks Waze -
Iisraeli nutitelefonirakendus, mis edastab asukohapõhist liiklusinfot.
See hoiatab ummikute, õnnetuste ja isegi politseipatrullide eest.
2011.a. aitas Wase autojuhtidel
navigeerida läbi LA liiklusummiku nimega Carmageddon.
Kaks aastat hiljem
ostis Google selle programmi vähem kui miljardi euro eest,
muutes selle ajaloo kõige kallimaks nutitelefoni rakenduseks.
Iisraeli firmade tänane väljakutse on liikuda idufirma tasandilt kasvufaasi
Ettevõtted peaksid kasvama ja mitte müüma neid varakult USA'le.
Tuleb kasvada ja tegeleda müügitööga,
luues rohkem töökohti nii siin kui mujal maailmas.
Milles siis peitub Iisraeli tehnoloogiline teravus?
Küsisime seda Iisraeli tuntumate ettevõtete juhtidelt,
aga ühest vastust pole.
CHUTZPAH
"Chutzpah" on võibolla kõige lõplikum sõna heebrea keeles,
mida on väga raske tõlkida.
See tähendab järeleandmatut julgust,
võimet proovida teha midagi, mida varem pole tehtud
ja öelda kellelegi midagi kohatut otse näkku.
"Chutzpah" aitab murda piire ja reegleid
ja taluda ebamugavust, et luua midagi uut.
KÜSIMUSED JA VEEL ROHKEM KÜSIMUSI
Nali ütleb, et juudi vastus on küsimus.
Juut vastab küsimusele küsimusega.
Iisraelis valitseb väljakutsete, arutelude ja vaidluste kultuur.
Vaidlemine on tervislik,
sest nii saad paremad vastused ja tulemused.
See on oluline kultuuritegur Iisraeli majanduse edukuses ja imes.
Meie juured ja haridus põhinevad ilmselt Talmudil.
Oleme alati skeptilised ja esitame küsimusi.
Usun, et selline harjumus ja kultuur kuuluvad meie DNA'sse.
Õpetame oma lapsi Sokratese või Talmudi meetodi järgi -
kuis iganes keegi soovib.
MITMEKESISUS
Immigrandid on ideaalsed ettevõtjad.
Sisserändajad on ettevõtlust ellu viinud
juba oma enda eludega.
Nad on oma elu tegevjuhid.
Nad võtsid riski ja kolisid võõrasse riiki.
Nad pidid tegelema juriidiliste ja tööasjadega,
panganduse ja äriga.
Nad pidid arendama oma innovatsioonivõimet.
See kõik korreleerub mitmekesisusega.
Kui kõik mõtlevad ja tegutsevad ühtemoodi,
ei ole see just kõige loovam lugu.
PEREKOND
Juudi vanemad rõhutavad lastele õppimise tähtsust
ja seda, et edu nimel tuleb olla riskialdis.
Öeldakse, et Iisraeli kõrgtehnoloogia saladus peitub juudi emas,
kes küsib oma pojalt: "Kas meie panuse eest
oleks üks Nobeli preemia liiga palju nõuda?"
Yossi Vardi on Iisraeli kõrgtehnoloogia ristiisa.
Ta on investeerinud rohkem kui 80'sse interneti idufirmasse,
kaasa arvatud oma poja loodud firmasse.
Andsin raha oma pojale ja tema kolmele sõbrale.
Ma ei teadnud, mida nad sellega teevad,
aga ma andsin selle raha
ja nad töötasid välja suurepärase toote.
Ülejäänu aga on juba ajalugu nagu öeldakse.
See suurepärane toode oli ICQ -
maailma esimene kiirsõnumiteenus.
Aasta hiljem ostis AOL selle ettevõtte 400 miljoni dollari eest.
Edu DNAõd on väga raske on määratleda.
On oluline mõista,
et julge pealehakkamine ei taga ainult edu.
Kui tahad olla ainult edukates kohtades,
siis sa ka ei riski.
Iga alaga kaasneb aga ka ebaõnnestumine.
EBAÕNNESTUMISE KASU
Ebaõnnestumine pole kole sõna,
kuid see on osa protsessist.
Mitte iga meeskond ei võida iga mängu.
Selle poole tuleb püüelda, aga kui ebaõnnestud,
tuleb sellest õppida, ajada end püsti ja proovida uuesti.
Iisrael kukub läbi sama palju kui muu maailm.
Erinevus on vaid selles, et iisraellased jätkavad proovimist.
Kui peate otsustama kahe ettevõtte vahel,
kuhu investeerida -
kogenematute või ebaõnnestujate vahel,
peaksite valima ebaõnnestuja,
sest teie statistiline tõenäosus võita on siis palju suurem.
Iisraeli järgmine kõrgtehnoloogiline edukas põlvkond
ei peida end ärikoolides.
Iisraelis pole kõige tähtsam see, kus ülikoolis sa käisid,
vaid see, kus sa sõjaväes olid.
SÕJAVÄGI
CV'd vaadates vaatan esmalt, mida see inimene sõjaväes tegi.
See ütleb inimese kohta palju.
Peaaegu kõik iisraellased peavad sõjaväes aega teenima.
Sõjaväes õpitakse juhtimist,
asjade ajamist ja raskete otsuste tegemist
piiratud teabe alusel ja tohutu surve all.
Need oskused annavad noortele ettevõtlusvõime.
Nad õpivad alustama ja juhtima uusi ettevõtteid.
Anname igale sõdurile
võimaluse ennast väljendada
ja öelda, mida ta tegelikult usub, teda karistamata,
isegi kui ta on madalama auastmega.
Kui kuulan noori sõjaväeohvitsere,
siis 40-60% nende ideedest on minu jaoks rumalad,
aga ülejäänud on suurepärased.
Peale sõjaväge
kasutavad sõdurid neid samu oskusi, mida kasutati terroristide tabamiseks
tsiviilelanike elude turvalisemaks muutmiseks.
Iisraellased on õpetanud hiiri pomme haistma,
leiutanud identiteedivarguse vastase tarkvara,
ja skanneri,
mis lubab turvakontrollis kingad jalga jätta.
Paljude Iisraeli IT-ettevõtete asutajad
on olnud sõjaväes eliit-luureüksuses nimega "8200".
See salajane üksus keskendub kübersõjale.
Arvatakse, et rühm "8200" on loonud Stuxneti viiruse,
et rünnata Iraani tuumarajatisi.
Minu asutatud RNET-ettevõttes
on 80% inseneridest pärit "8200" üksusest.
Kindralmajor Aharon Farkash juhtis 4 aastat üksust "8200".
Pensionile jäädes aitas ta arendada turvasüsteemi nimega SafeRise.
See on virtuaalne korrapidaja,
mis tuvastab inimesi näo ja hääle järgi,
et kaitsta kontoreid ja kortermaju.
Iisraellased tunnistavad uhkusega,
et paljud nende kõrgtehnoloogilised ideed
pärinevad nende sõjaväe ajast.
Paljudest neist oleks kasu ka USA ettevõtetele.
USA ettevõtetel on palju õppida,
kuidas Iisrael on integreerinud sõjaväest naasevad inimesed
majandus-sfääri.
See peaks tegelikult olema iga kultuuri osa.
Afganistanist ja Iraagist naasevatele vendadele
peaks leitama esimesena töö.
Neil on juhtimiskogemus ja selliseid tasub tööle võtta.
MEDITSIINILISED LEIUTISED
8. jaanuaril 2011. a. oli Arizonas Tucsonis tulistamisjuhtum.
Tema sihtmärgiks oli kongressi liige Gabrielle Giffords,
keda tulistati otse pähe.
Meedikud kasutasid verejooksu peatamiseks erilist sidet.
Giffordi elu päästeti nakkusvastase survesidemega.
Surveside on üks paljudest
Iisraeli meditsiinilistest läbimurretest.
Iisraelis elab maailma kõrgeima elueaga rahvas.
See 4 aastat pikem kui USA's.
Iisraelis elades võid oma elule keskmiselt 4 aastat juurde lisada.
Vähi, pimeduse ja liikumispuudega inimeste raviks
on Iisrael juhtimas maailma meditsiinilisi uuendusi.
Miljonid ameeriklased kasutavad Iisraeli meditsiinilisi leiutisi.
Leedrimarjadest tehtud gripivastane ravim Sambucol
ja lootevee uuring, mille abil avastada loote väärarengud.
Juhtmeta laser,
mis üks päev saab asendama hambaravi sinist valgust.
Pillcam aga on kaamera kapslis, millega filmitakse soolestikku.
Sellisel juhul ei ole soole endoskoopia vajalik.
Selliseid protseduure tehakse aastas miljoneid.
Mõelge aga, kui neid saaks teha valutult
ja ilma organismi tungimata, kahandades sellega erinevaid riske.
See oleks tüüpiline Iisraeli lahendus problemile.
Meditsiini üks suurimaid eesmärke on leida ravi vähile.
Ja kuigi vähi täisravi on endiselt veel tuleviku muusika,
on Iisraeli teadlased selles juba suuri edusamme teinud.
VÄHK: DIAGNOOS JA RAVI
On koeri, kes tunnevad oma omaniku epilepsia või vähi lõhna.
Nii hakkas üks teadlane seda asja lähemalt uurima.
Kui juba koerad haistavad vähki,
siis kindlasti saab seda ka palju lihtsamal moel ära tunda.
Seadmega saab palju paremini suhelda kui koeraga.
Hossam Haick töötas välja vähi varajase hoiatamise süsteemi.
Nano kunstnina tunneks kasvajat enne,
kui need röntgenpildile ilmuvad,
analüüsides ainuüksi inimese hingamist.
Tulemused saadakse 5-60 minutiga.
Paljud uuringud nõuavad radioaktiivse materjali neelamist,
et diagnoos panna.
Me ei kasuta röntgenkiiri, mis võivad ise vähki põhjustada.
Kunstnina on alles katsejärgus.
Selle täpsus on 86-97% vahel.
Seda saab teisendada ka teiste haiguste avastamiseks
nagu Alzheimeri tõbi, Parkinsoni tõbi ja Sclerosis multiplex.
Tahame teha selle taskukohaseks ja kaasavõetavaks kõigile,
nii lääneriikide kui kolmanda maailma inimestele,
sest me usume demokraatlikesse väärtustesse.
Teised Iisraeli teadlased keskendvad vähiravile.
Nad on proovinud kõike - alates kasvaja põletamisest,
kuni külmutamiseni vedela lämmastikuga.
Üks arst töötab isegi välja vähivastast vaktsiini.
ImMucini vaktsiin
õpetab keha immuunrakke ründama teatud molekuli,
mida esineb vaid vähktõve korral.
Kuna vaktsiin toimib ainult vähirakkude puhul,
ei ole sel kõrvaltoimeid nagu kiiritus- ja keemiaravil.
Üks süst iga paari kuu tagant
aitab immuunsüsteemil hoida vähki kontrolli all.
Me lihtsalt aitame immuunsüsteemi oma ülesande täitmisel.
Me ei leiuta midagi uut.
Esimesel kliinilisel katsel
suutis vaktsiin aktiveerida edukalt kõigi 15 patsiendi immuunsüsteemi.
See on väga huvitav tuleviku valdkond.
Oleme alles pinda puutumas, aga palju on veel ees.
Kuid meie leiud on olnud väga julgustavad.
"Siis avanevad pimedate silmad." Jesaja 35:5
1829. aastal lõi Braille
pimedate lugemise ja kirjutamise keele.
Täna viivad Iisraellased seda leiutist veelgi kaugemale.
Nägemispuudega inimestele on saadaval seade nimega OrCam.
See on taskuarvuti,
mille küljes on väike kaamera ja mida saab prillide külge kinnitada.
Kaamera näeb, mida sina näed.
Kui viitad sõrmega millelegi, loeb OrCam teksti sinu eest.
See loeb nii menüüsid kui ka tänavasilte.
Täiesti pimedatele on projekt Ray - esimene pimedate nutitelefon.
Sõrme puudutusega saab helistada, sõnumeid saata
või veebis surfata.
Sellised leiutised aitavad kaasa pimedate iseseisvusele,
samas kui ük teine leiutis taastab nende nägemise.
Firma Nano Retina
keskendub vanusega seotud kollatähni pimedusele.
Nad on välja töötanud kunstliku silma -
implantaadi, mis annab hallides toonides nägemise,
mis on parem kui täielik pimedus.
Leiutised sünnivad praktilistest vajadustest.
Iisraellased mõtlevad sageli väljaspool raame.
Ja kui tekibki mõni takistus,
siis me ei söösta peaga vastu seda takistust,
vaid läheme ümber selle, otsides lahendusi.
Üks selliseid lahendusi annab uue elu neile,
kelle öeldi, et nad ei kõnni enam kunagi.
UUESTI KÕNDIMA
Ma ei suutnud mõista,
miks on ratastool halvatud inimese ainus lahendus ?
Amit Goffer jäi 1997. aastal autoavarii tõttu halvatuks.
Sellest ajast saati on ta missiooniks
teha ratastoolidele lõpp.
Nii leiutas ReWalki -
raamistik, mis kasutab mootoreid, et halvatud saaksid kõndida
ja isegi autot juhtida.
Kahjuks ei saa Goffer ise oma haiguse tõttu seadet kasutada,
kuna see nõuab käte kasutamist.
Aga üks sõjaveteran tahtis seda proovida.
Arst õnnitles mind ellujäämine puhul,
kuid lisas, et vigastused jätavad mu halvatuks.
See oli sünge tõde.
Radi Kaiof on endine Iisraeli langevarjur,
kes sai vigastada Lõuna-Liibanonis.
Kohtusin Amit Gofferiga rehabilitatsioonikeskuses.
Ta rääkis seadmest, mis aitab alajäsemetest halvatud kõndima.
Ma ei uskunud, et suudan seista.
Olin üllatunud ja hämmingus, kui see aparaat aitas mul püsti tõusta.
Mu tütar oli sel ajal 3-aastane.
Ta ütles mulle: "Isa, sa oled pikk!"
See tegi mind õnnelikuks.
Eriti tore on näha pereliikmete reaktsiooni,
kui nad näevad oma lähedasi seismas.
See ajab küll nutma.
Olin esimest korda elevil.
Rodi hakkas kasutama ReWalki 6 aastat tagasi.
Nüüd kasutatakse seda kogu maailmas.
Clare Lomas kasutas ReWalki 2012. a. Londoni maratonil.
Ta käis 42 kilomeetrit läbi 17 päevaga.
Ta sai hüüdnimeks "Biooniline naine".
Hindan seda nime kogu ülejäänud elu.
KUNSTLIK KÕHUNÄÄRE
Tantsin neli korda nädalas. ja armastan seda väga.
Ma ei tahtnud seda diabeedi tõttu lõpetada.
Shai Bar-Shira on tantsija ja õpilane,
kellel on I tüübi diabeet.
Ta oli ka esimeste seas proovima
uut Iisraeli seadet - kunstlikku kõhunääret.
See on praegu veel katsefaasis ja hetkel lihtsalt üks sülearvuti,
mis jälgib anduritega patsiendi veresuhkrut.
Arvuti vahetatakse hiljem välja mikrokiibi ja insuliinipumba vastu.
Dr. Moshe Phillip on üks selle arendajatest.
Lubasin oma patsientidele, et nad vabanevad kord diabeedist.
Kuigi me ei saa veel diabeeti ravida,
tahaksime, et patsiendid saaksid elada oma elu
ilma pidevalt diabeedile mõtlemata.
I tüübi diabeediga inimene ja eriti veel laps
vajab kogu päeva tähelepanu.
Sest diabeet annab endast pidevalt märku.
Dr. Phillip juhendas laste kliinilisi katseid
Iisraelis, Sloveenias ja Saksamaal,
kuid Shai kasutas seda esimesena kodus
ja ilma medpersonali järelvalveta.
Kui mu veresuhkru tase langeb, piiksub see valjult
ja ma pean siis kohe sööma.
Kui mu veresuhkru tase tõuseb aga kõrgele,
siis see võrdsustab taseme.
See loeb, kui palju insuliini ma vajan
ja juhendab pumpa manustama seda õiges koguses.
Nii on mu veresuhkru tase
isegi paremas tasakaalus, kui enne magama minekut.
Hämmastav!
Usun, et saame muutma oma patsientide elu
ja mõte on jälle see sama -
et me patsiendid saaks elada spontaanselt.
Pole vaja kogu aeg mõelda veresuhkru taseme üle, eriti öösel.
Diabeetikuid püütakse väga palju aidata.
Haigust püütakse ravida ja ravi tõhustada.
Teiste aitamine annab mulle jõudu.
Ma pole üksi, kui olen osa millestki suuremast.
See annab mulle palju lootust.
"Tänasest ajakohasusest ei piisa,
sest homme peab ka olema ajakohane."
David BenGurion, Iisraeli esimene peaminister
Paljude jaoks on Iisrael piiblilugude ja iidsete varemete maa.
Iisrael säilitab hoolikalt oma minevikku arheoloogiliste väljakaevamiste kaudu.
Samas aga hoiavad nad silma peal ka iseenda ja maailma tulevikul.
MAAILMA PARANDAMINE
Üks juutide käskudest on tikkum olam,
mis tähendab maailma parandamist Jumala juhtimisel,
et muuta see paremaks paigaks.
Me usume, et usk tikkum olami
on kindlasti kaasa toonud selle tohutu uuenduste tulva Iisraelis.
Maailm püüab täna päästa keskkonda,
kuid iisraellased olid keskkonnakaitsjad
ammu enne, kui see populaarseks sai.
Juba 100 aasta eest.
Rohelise riigi loomine on sionismi unistuse osa.
Aeg, kogemused ja uuringud on aidanud meil seda teostada.
Prohvet Jesaja kirjutas ajast, mil kõrb õitseb nagu roos.
Iisraellaste jaoks on see enamat kui ennustus.
See on käsk.
PANNES KÕRBE ÕITSEMA
Kaart näitab, kui väike riik on Iisrael.
Teeme alati nalja,
et isegi Iisraeli nimi ei mahu kaardile.
Meie riiki tuleb kaitsta, säilitada ja hooldada,
sest see on meile antud.
Varajastele Iisraeli asunikele
oli puude istutamine roheliseks hakkamine.
Nad alustasid seda Negevi kõrbes,
kus sajab aastas ainult 25-180 mm vihma.
1940. aastatel oli Jeruusalemm alles araablaste käes.
Esimene peaminister David Ben-Gurion uskus,
et Iisraeli tulevik peitub Negevis.
Ta korraldas ta sinna inimeste poolt istutatud metsa.
Teadlased ütlesid, et see pole võimalik.
Ben-Gurion vastas: Pole probleemi. Otsime uued teadlased."
Peaminister leidis endale uued teadlased
ja Negevi kõrb hakkas õitsema.
Täna on Yatiri metsas rohkem kui 4 miljonit puud:
jaanileivapuud, männid, oliivi- ja viigipuud.
Iisrael on üks väheseid riike maailmas,
kus 20. sajandi lõpuks on rohkem puid kui selle alguses.
Oleme istutanud 240 miljonit puud, mis on väikese riigi jaoks suur hulk.
Keset metsa on viinamarjaistandus,
mis on istutatud
2000 aastat tagasi eksisteerinud viinamarjaistanduse peale.
Teadlased uurisid, millised taimed sobiksid kõige paremini Negevisse
ja üheks nende allikas oli Piibel.
Vanu arheoloogilisi varemeid on kõikjal.
Külluses veehoidlaid, tamme ja muldkehasid.
Oleme asunud taastama osasid neid iidseid talusid.
Oleme istutanud Piiblis mainitud puid,
mis ei vaja täiendavat niisutamist,
kui kogume vett
2000 aastat vanadesse veemahutitesse.
Puud ei kanna üksnes vilja,
aga ka puhastavad keskkonda, neelates süsinikdioksiidi.
Uuringud näitavad, et kui istutada sarnaseid metsi
kõigest 12%'le maailma kuivadesse piirkondadesse,
vähendaks see aastas süsiniku sisaldust atmosfääris
ühe gigatonni jagu.
See vastab 1000 söekütte elektrijaama saastele.
Täna käivad teadlased kogu maailmast
tutvumas Yatiri metsaga.
Tahame teenida oma leiutistega kõiki teisi riike,
jagades oma kogemusi
ja samas õppides teiste riikide kogemustest.
Lisaks looduskaitsele
üritavad iisraellased leida alternatiive riigi käigus hoidmiseks ilma naftata.
Iisrael on ilus maa, mida tasub kindlasti külastada,
sest seal on palju rohelust ja huvitavaid kohti.
Aga meil pole kullakaevandusi, naftat või teemanteid.
Meie võimekus peitub eelkõige inimestes,
mitte niivõrd loodusvarades.
Nii hindame me väga seda natukest, mis meil on.
Kuigi Iisraelis napib naftat, leidub siin üks piiratu loodusvara.
PÄIKESEENERGIA
Meie suurim loodusvara on päike.
Jah, meil on palju päikest, nii et me toodame päikeseenergiat.
Enamus Iisraeli maast on kõrb,
mida päike kõrvetab suurema osa aastast.
See aga, mida paljud näevad puudusena,
on Iisraeli poolt pööratud eeliseks.
Nad on kasutanud päikesepaneele alates 1950'ndatest,
kui ülejäänud maailm ei teadnud neist veel midagi.
90% kodudest on päikeseenergiaga soojaveeboiler.
Mitte kusagil mujal maailmas pole sellist asja.
Iisraeli esimene kommerts-päikeseenergia park
valmis 2011. a. Arava orus.
Arava Poweril on veel 9 parki ehitamisel
ja 40 muud energiaprojekti lähiaastateks planeeritud.
Nende eesmärk on toota 10% Iisraeli elektrist.
Ettevõtte asutajad rajavad päikeseenergia parke
mitmetesse kolmanda maailma riikidesse
nagu Haiti, Ecuador ja Rwanda.
Rwanda päikeseenergia park peaks toimima 2013. aastaks,
kattes sellega 8% Rwanda energia vajadusest.
Iisrael on algusest peale olnud puhta tehnoloogia juhtiv riik.
Osaliselt seetõttu, et me naaberriikides on palju naftat,
mis on ühtpidi rikkunud maailma majandust ja poliitikat.
Seda on vahel kasutatud ebaõiglaselt kahjulike ideede edendamiseks.
Nii oleks tore, kui Iisrael suudaks vähendada maailma sõltuvust naftast.
Iisraeli tarkvaraarendajalt Shai Agassilt
küsiti 2005. aastal sama küsimust.
"Kuidas parandada maailma?"
Ta vastas: "Kui aitame ühel riigil naftast vabaneda,
järgneb ka ülejäänud maailm."
ELEKTRIAUTO
Esiteks kavandati autosid, mis ei vaja naftat.
Agassi asutas ettevõtte nimega "Parem Koht",
mis tegi elektriautosid.
Aku laeb öösel omaniku kodu laadimispunktis.
Pikemateks reisideks saab akupunktides akut vahetada.
Kogu protsess võtab aega vähem kui viis minutit.
Need pidavat kiiresti liikuma. - Jah, sest käigukasti pole.
Miks see nii kiire on? - Kiirendades tunneb kogu võimsust.
Valikus on sõitmine, tühikäik ja tagurdamine.
Kiirendus 0-100'ni võtab kui palju? - 6,9 sekundit.
Võib-olla sõidan samal ajal kaameramehest üle.
Tarbijana mulle meeldib, et see on täiesti vaikne.
Auto pidi olema köitev ja toetav.
See peab olema võimas ja hea kiirendusega.
Kogu pere peab peale mahtuma.
See oli lõbus.
Kahjuks polnud rahva nõudlus elektriautode järgi
sama suur kui ettevõtte visioon.
"Parem Koht" andis 2013. a. sisse pankrotiavalduse,
samas kui ekspertide sõnul on elektriautod alles tulemas.
Iisraellastel on veel mõtteid, mis on samuti rohelised
ja tuhandeid dollareid odavamad.
PAPIST JALGRATAS
2008. aastal tekkis innukal jalgratturil Izhar Gafni'l idee.
Mõtlesin korraga, miks mitte teha papist ratast?
Rääkisin kolme hinnatud inseneriga.
Nad kõik ütlesid, et idee teostamine on võimatu.
Süües kord naisega väljas, märkas ta mu rahutust.
Ütlesin talle, mida insenerid ütlesid.
Ta vaatas mind ja ütles: "Ma tunnen sind.
Kui sa seda ei ürita, ajad nii ennast kui mind hulluks.
Sa ajad kogu pere hulluks.
Nii et proovi!"
4 aastat ja 6 isendit hiljem oli papist ratas valmis.
See kaalub kõigest 9 kilo,
suutes samas kanda 220-kilost inimest.
Erinevalt tavalisest papist on see täiesti veekindel.
Selle jalgratta masstootmine algas 2013. a. lõpus.
Selle tootmine maksab u 8 eurot ja seda müükse u 50 euro eest.
"Kust see kõik tuleb?"
"Mis õigust sul on unistada võimatut?"
Me oleme unistuste rahvas. Kogu Piibel räägib sellest.
See on alati olnud j nö juutide metoodika.
Jumal annab unenäod,
aga inimese asi on neid tõlgendada ja need käiku lasta.
Usun, et see ongi paljuski meie leiutiste juur.
Meie maa rikkalik õitseng on märk Jumala tahtest.
See pidi juhtuma.
Oleme head ja perekesksed inimesed.
Meil on suurepärane sõjavägi ja ühiskond.
Oleme mõistnud,
et peame rääkima sellest, kes me oleme,
mitte takerduma vaidlustesse Lähis-Ida konflikti üle.
Me peame rääkima Iisraeli ilust.
"Juudid, kes tahavad, saavad oma riigi.
Meie vabadus vabastab maailma, meie rikkus rikastab seda
ja meie ülevus annab sellele suuruse.
Meie pingutused tasuvad end ära kogu inimkonna hüvanguks."
Theodor Herzl, Juudi riik, 1896
Tõlge: Roland Palu